open-index/open-wikipedia-markdown huggingface dataset:
Boguslaw Furtok

**Boguslaw Furtok** (s. 1967 Katowice) on puolalainen kontrabasisti. Hän aloitti kontrabassonsoiton 9-vuotiaana. Opiskeltuaan ensin Katowicessä hän lähti täydentämään opintojaan Saksaan, jossa hän vuonna 1995 liittyi Frankfurtin radion sinfoniaorkesteriin. Hän on saavuttanut mainetta myös solistina ja duossa pianisti Ewa Warykiewiczin kanssa.

Furtok on levyttänyt muun muassa Giovanni Bottesinin musiikkia.

## Aiheesta muualla
* Viralliset sivut
The Wild Rover

**Sanat**
I've been a wild rover for many's the year,
and I spent all me money on whiskey and beer.
And now I'm returning with gold in great store,
and I never will play the wild rover no more.

(Kertosäe):
And it's no, nay, never! No, nay, never, no more,
will I play the wild rover. No (nay) never no more!*<br>
 
I went to an alehouse I used to frequent,<br>
and I told the landlady me money was spent.<br>
I asked her for credit, she answered me "nay,<br>
such a custom as yours I could have any day".

(Kertosäe)

I took from me pocket ten sovereigns bright,<br>
and the landlady's eyes opened wide with delight.<br>
She said "I have whiskeys and wines of the best,<br>
and the words that I told you were only in jest".<br>
 
(Kertosäe)

I'll have none of your whiskeys nor fine Spanish wines,<br>
For your words show you clearly as no friend of mine.<br>
There's others most willing to open a door,<br>
To a man coming home from a far distant shore.<br>
 
(Kertosäe)<br>
 
I'll go home to me parents, confess what I've done,<br>
and I'll ask them to pardon their prodigal son.<br>
And when they've caressed me as oft times before<br>
then I never will play the wild rover no more.<br>
 
(Kertosäe)
</div>

*'The Wild Rover*' ("Villi kulkuri", joskus myös *No Nay Never* kertosäkeen mukaan) on suosittu [[irlanti]]lainen kansanlaulu, jonka alkuperästä ja iästä ei ole varmaa tietoa.

Laulu kertoo tarinan nuoresta miehestä, joka on kierrellyt maita vuosien ajan ja palaa kotikaupunkiinsa kantamajataloonsa. Majatalon emäntä ei suostu tarjoamaan tälle juotavaa ennen kuin laulun päähenkilö näyttää matkoillaan keräämänsä kullan. Mies laulaa kulkuripäiviensä olevan ohi ja aikovansa asettua aloilleen.

==Historia==
Ensimmäiset kirjatut versiot laulusta ovat 1500-luvun lopulta, mutta laulun tarkasta iästä ei ole tietoa. Joka tapauksessa laulu on kirjaamisajankohtaansa vanhempi.

The Wild Rover kuuluu irlantilaispubien esiintyjien vakio-ohjelmistoon, ja sitä pidetään yleensä juomalauluna. Kappaleen 1900-luvulla saama suosio herätti kiivaan keskustelun laulun varsinaisesta alkuperästä.

==Esittäjät==
Omia versioitaan laulusta ovat esittäneet monet tunnetut artistit ja yhtyeet, kuten muun muassa:

*[[The Seekers]]
*[[The Dubliners]]
*[[The Pogues]] debyyttialbumillaan *Red Roses For Me*
*[[Clancy Brothers and Tommy Makem]]
*[[Cruachan]]
*[[Týr (yhtye)|Týr]], vuonna 2003 ilmestyneellä albumillaan *Eric the Red*.
*[[No Mails]], vuonna 2011 ilmestyneellä albumillaan *Another Way*
*[[The Town Pants]]
*[[Dropkick Murphys]]
*[[Orthodox Celts]] debyyttialbumillaan vuonna 1994
*[[The Irish Rovers]]
*[[Four to the Bar]] livealbumillaan *Craic on the Road*
*[[Stiff Little Fingers]] livealbumillaan
*[[Johnny Logan]] albumilla *Johnny Logan and Friends''
*The High Kings
*The Corries
*Brobdingnagian Bards
*Doble Fuerza
*The Tartan Terrors
*Hyland Paddy
Suomi yleisurheilun sisäratojen Euroopan-mestaruuskilpailuissa 2009

**Suomi** osallistui **[[Yleisurheilun sisäratojen Euroopan-mestaruuskilpailut 2009|vuoden 2009 yleisurheilun Euroopan-mestaruuskilpailuihin]]** 15 hengen vahvuisella joukkueella, joista miehiä oli 12 ja naisia kolme. Kisoihin nimetty joukkue oli halli-EM- ja MM-kilpailut huomioiden kaikkien aikojen suurin Suomen 40 vuoden pituisen kisahistorian aikana. 800 metrin juoksuun ilmoitettu Mikko Lahtio ei osallistunut kilpailuihin sairastelunsa vuoksi. Mari Järvenpää taasen sai pohjekrampin ennen lähtöään, eikä näin ollen ilmestynyt lähtöviivalle.

## Finalistit ja 12 parhaan joukkoon sijoittuneet

## Miehet

## Naiset

## Lähteet
*Suomen joukkue sisäratojen EM-kilpailuihin, sul.fi
*Tulokset sportresult.com
Spirovo

**Spirovo** (, karjalaksi *Spiirova*) on kaupunkimainen taajama Tverin alueella Venäjällä. Se sijaitsee 80 kilometriä Tveristä luoteeseen Moskovan ja Pietarin välisen pääradan varrella (Spirovon asema). Taajama on Spirovon piirin keskus. Asukkaita on 6&nbsp;500 henkeä (vuonna 2009).

Spirovon kylä mainitaan ensimmäisen kerran vuonna 1545. Vuonna 1847 sen kautta rakennettiin rautatie, jonka aseman ympärille kehittyi Spirovon taajama. Vuonna 1928 Spirovo sai kaupunkimaisen taajaman statuksen. Nykyään siellä toimii lasitehdas, puunjalostus- ja elintarviketeollisuutta. Taajamassa on kotiseutumuseo.

## Lähteet

## Aiheesta muualla
* Spirovon piirin sivusto 
* Spirovo Tverin alue -tietosanakirjassa
Wellsin tuomiokirkko

**Wellsin tuomiokirkko** () on anglikaaninen tuomiokirkko Wellsissä Somersetin kreivikunnassa Britanniassa.

## Historia
Arkeologisissa kaivauksissa paikalta on löydetty Rooman valtakunnan aikainen mausoleumi. Ine Wessexläinen rakennutti paikalle ensimmäisen kirkon piispa Aldhelmin pyynnöstä vuonna 705, ja se omistettiin Pyhälle Andreakselle. Kaksisataa vuotta myöhemmin piispanistuin siirrettiin Sherbornesta Wellsiin. Nykyisen kirkon rakentaminen alkoi 1100-luvulla, ja se oli suurilta osin valmis käyttöönoton yhteydessä vuonna 1239.

Katedraaliin on haudattu useita piispoja.

## Aiheesta muualla

*Virallinen sivusto
Särkitunturi

**Särkitunturi** on Muonion kunnassa sijaitseva 492 metriä korkea tunturi noin 10 kilometriä Olokselta kaakkoon. Sen huipun tuntumasta kulkee hiihtolatu ja moottorikelkkareitti ja lisäksi siellä on taukopaikka. Ylempänä tunturissa havupuusto loppuu ja alkaa tunturikoivikko, joka ulottuu huipulle asti.

Särkitunturi on helposti saavutettava retkipaikka. Kesäreitti tunturiin lähtee Särkijärven näköalapaikkaa vastapäätä Rovaniementien varresta. Tunturin päällä on lampi. Huipulla olleet puuvaja ja wc on purettu. Puolivälissä on polttopuilla varustettu Särkivaaran kota, wc ja lampi. Huom! Google Maps antaa ohjeen tulla Särkitunturiin Nivungintien kautta. Tämä reittiohje on virheellinen, Särkitunturiin lähtevän polun lähtöpiste on Rovaniementie 1513:ssa oleva pysäköintipaikka.  

Tunturin päältä avautuva näköala Pallaksen suuntaan on valittu Suomen kansallismaisemaksi. 

Särkitunturin nimi tulee pohjoissaamen sanasta sarrit, joka tarkoittaa mustikkaa. 

## Lähteet
* Särkitunturi, postimerkkimaisema. Web Archive (Muonion kunta 2015).
Sabin Berthelot

**Sabin Berthelot** (4. huhtikuuta 1794 Marseille – 10. marraskuuta 1880 Santa Cruz de Tenerife) oli ranskalainen luonnontieteilijä ja kansatieteilijä.

Berthelotin isä oli marseillelainen kauppias. Sabin Berthelot liittyi Ranskan laivastoon ja palveli Napoleonin sotien aikana. Sotien jälkeen hän siirtyi kauppalaivastoon ja palveli aluksissa, jotka kulkivat Marseillen ja Länsi-Intian välillä.

Kanariansaarilla hän kävi ensimmäisen kerran 1820. Hän toimi opettajana Teneriffalla ja perusti markiisi Villaneuva del Praton toimeksiannosta kasvitieteellisen puutarhan La Orotavaan. Berthelot perehtyi Kanariansaarten luonnonhistoriaan. Philip Barker Webb liittyi hänen seuraansa 1828 ja vuonna 1830 heillä oli kerättynä riittävästi aineistoa julkaistavaksi. He matkustivat Geneveen ja tuottivat ensimmäisen osan teoksesta *L'Histoire Naturelle des Îles Canaries* vuonna 1835. Berthelot jatkoi teoksen kirjoittamista kansatieteen, historian ja maantieteen aloilla, Webb luonnonhistorian ja Alfred Moquin-Tandon lintutieteen. Teos valmistui 1850.

Berthelot perusti "Société d'Ethnologique" seuran 1845. Hän palasi Teneriffalle 1846 ja nimitettiin Ranskan konsulaatin virkamieheksi 1848 ja konsuliksi 1867. Hän vetäytyi virasta 1874.

Bertheloti nimesi, yhdessä Webbin ja Moquin-Tandonin kanssa, kanarianpeipon (*Fringilla teydea*) 1836. Carl Bolle nimesi kanariankirvisen (*Anthus berthelotii*) hänen kunniakseen.

Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä **Berthel.**.

## Muita teoksia
* *Les Guanaches* (1841 ja 1845)
* *La Conquète des canaries* (1879)
* *Antiquités Canariennes* (1879).

## Lähteet

## Aiheesta muualla
Ovet paukkuu

"**Ovet paukkuu**" on rap-artisti Elastisen ensimmäinen single hänen kolmannelta studioalbumiltaan E.L.A.:lta. Se julkaistiin 3. lokakuuta 2007 ja nousi Suomen virallisella singlelistalla sijalle 9.

Singlestä on julkaistu myös musiikkivideo, jolla Elastinen ajaa paloautolla sammuttaen vihanliekkejä, joita naiset ampuvat liekinheittimillä. Paloauton etuosassa oleva sana *Sisu* on korvattu sanalla *Fisu*, joka viittaa Elastisen aiemman albumin *[[Anna soida]]* kappaleeseen "Fisuu".

## Kappaleet
# 

## Aiheesta muualla
* Staran arvostelu
* Meteli.net
Lewis Wallace

**Lewis "Lew" Wallace** (10. huhtikuuta 1827 Brookville, Indiana – 15. helmikuuta 1905 Crawfordsville, Indiana, Yhdysvallat) oli yhdysvaltalainen kirjailija ja kenraalimajuri. Hänen tunnetuin romaaninsa on *[[Ben-Hur (romaani)|Ben-Hur – kertomus Kristuksen ajoilta]]* (1880), josta on tehty useita elokuvia.

Wallace oli naimisissa Susan Arnold Elstonin kanssa vuodesta 1852 kuolemaansa saakka vuoteen 1905. Heillä oli yksi poika Henry Lane Wallace.

Lew Wallacen isästä tuli Indianan kuvernööri ja sen jälkeen edustajainhuoneen jäsen. Isän toinen puoliso (Lew'n äitipuoli) Zeralda G. Wallace oli tunnettu kirjailija ja äänioikeuden laajentamisen kannattaja. 

Vuonna 1846 Lew Wallace osallistui vapaaehtoisena Meksikon–Yhdysvaltain sotaan. Aiempi sotilaselämä oli sopinut Wallacelle, ja hän perusti miliisin. Kun sisällissota alkoi, tästä joukko-osastosta tuli 11. Indianan jalkaväkirykmentin (11th Indiana Infantry Regiment) ydin. Hän johti yksikköään everstinä. Maaliskuussa 1862 hänet nimitettiin liittovaltion armeijan nuorimmaksi kenraalimajuriksi. Sodan päätyttyä hän palasi kotiin harjoittamaan lakimiehenammattia. 

Sisällissodan jälkeen hän pyrki kahdesti kongressiin, mutta ei tullut valituksi. Presidentti Rutherford B. Hayes nimitti Lew Wallacen New Mexicon territorion kuvernööriksi. Alusta lähtien hän oli epäsuositun Santa Fe Ringin puolella; Santa Fe Ring oli korruptoitunut juonittelijoiden piiri. Wallace yritti selvittää niin kutsutun Lincolnin piirikunnan sodan (Lincoln County War) tarjoamalla armahduksen kaikille niille, jotka olivat olleet mukana tässä väkivaltaisessa gangsterien toiminnassa. Yksi henkilö jäi ilman armahdusta: Billy the Kid.

Santa Fessä Wallace ja hänen puolisonsa asuivat kuvernöörien palatsissa (Palace of the Governors). Vapaa-aikaansa hän kulutti kirjoittamalla historiallista romaania nimeltä *Ben-Hur*, josta tuli hänen tunnetuin teoksensa.

Wallace erosi virastaan vuonna 1881 ja lähti Yhdysvaltain lähettilääksi Konstantinopoliin Osmanien valtakuntaan, nykyiseen Turkkiin. Hän palasi Yhdysvaltoihin vuonna 1885 ja toimi sitten asianajanana. Ennen kuolemaansa hän kirjoitti kauno- ja tietokirjoja sekä keksi ja patentoi mekaanisia laitteita. *Ben-Hurista* saadut myyntitulot kasvattivat hänen varallisuuttaan.

## Ben Hurin suomennetut versiot
* *Ben-Hur: kertomus Kristuksen ajoilta*, suom. Aatto S., Porvoo: WSOY 1889. Sarja: Werner Söderströmin kokoelma kaunokirjallisuutta, 4. useita painoksia eri sarja-nimillä.
* *Ben-Hur: haaste Rooman kotkille*, mukaellut Antonio Sciotti, suom. Pirkko Eklund, Lehtimiehet 1978 Sarja: Maailman parhaita nuorisokirjoja sarjakuvina, 15. Sarjasuosikit 1978, 6.
;Tekijänimellä Lew Wallace
* *Ben-Hur*, lyhentäen kertonut Anne de Graaf; suomennos: Hannu Kymäläinen, Helsinki: Sley-kirjat 1992. Sarja: Lastenkirjojen klassikkoja

## Lähteet

## Aiheesta muualla

*Vapaasti ladattavia Lew Wallacen e-kirjoja Projekti Lönnrotilta sekä Project Gutenbergiltä
*
Pagan (albumi)

**Pagan** on Irlantilaisen folk metal -yhtye Cruachanin neljäs studioalbumi.

## Kappaleet
#Michael Collins
#Pagan
#The Gael
#Ard Ri Na Heireann
#March to Cluain Tairbh
#Viking Slayer
#1014 AD
#Some Say the Devil Is Dead
#1000 Years
#Lament for the Wild Geese
#Erinsong
#Summoning of the Sidhe
#The Fall of Gondolin

## Kokoonpano
* Keith Fay – kitarat, kosketinsoitin, laulu, bodhran, mandoliini, lyömäsoittimet.
* Karen Gilligan – laulu, lyömäsoittimet
* John Clohessy – bassokitara
* Joe Farrell – rummut, lyömäsoittimet

## Arvostelut
* Chronicles of Chaos: 7.5/10
* Imperiumi: 7½/10
* Metal Temple: 

## Lähteet

## Aiheesta muualla
* 
*
Yksityistäminen Venäjällä

**Yksityistäminen Venäjällä** alkoi Boris Jeltsinin presidenttikaudella, kun maassa aloitettiin Neuvostoliiton hajoamisen jälkeen markkinatalouteen tähtäävä talousuudistus. Vuosina 1992–1994 monet tehtaat yksityistettiin jakamalla osa osakkeista tehtaan johtajille ja osa tehtaan työntekijöille. Yksityistämisen toisessa vaiheessa vuodesta 1995 alkaen monia suuryrityksiä yksityistettiin *lainaa osakkeita vastaan* -operaatioissa, joissa valtio sai taloutensa ylläpitoon lainoja yksityistetyiltä yrityksiltä. Yksityistämistä johti Anatoli Tšubais.

## Kuvaus

Kun Neuvostoliitto kaatui vuoden 1991 lopulla, sen suurimmassa tasavallassa Venäjällä pantiin välittömästi käyntiin joukko perustavia uudistuksia. Elokuun 1991 ja elokuun 1992 välillä maassa siirryttiin hyvin pikaisesti markkinatalousjärjestelmään: kommunismi kumottiin, vapaa hinnoittelu otettiin käyttöön ja suuri osa taloudesta yksityistettiin. Maassa ei kuitenkaan ollut valvovia viranomaisia.

Venäjän kehittymättömän markkinatalouden pioneereja olivat tulevat oligarkit, jotka tarttuivat salamannopeasti uusiin mahdollisuuksiin. Oligarkit olivat aloittaneet toimintansa jo Neuvostoliiton aikana, perestroikan alkuvaiheessa. Jotkut heistä olivat nuoria yrittäjiä, jotka myivät palveluja ja toivat maahan ulkomaisia tuotteita. Aluksi he perustivat yksinkertaisia osuuskuntia. Kun rahamarkkinoiden vapauttaminen mahdollisti pankkien perustamisen, ansaintamahdollisuudet moninkertaistuivat. Liikemiehet alkoivat kilpailla houkuttelevista kauppasopimuksista ja valtion raaka-aineyhtiöistä, ja he perustivat sanomalehtiä ja televisiokanavia. Muutaman vuoden kuluessa Venäjän bisneseliitti oli hankkinut niin paljon pääomaa, infrastruktuuria ja kontaktiverkostoa, että he pystyivät osallistumaan maailman suurimpaan joukkoyksityistämiseen. Venäjän duumalla ei ollut valtaa, ja presidentti Jeltsiniä määräilivät liikemiehet, joilla oli omaisuutensa ansiosta nyt runsaasti vaikutusvaltaa.

Elokuussa 1992 Venäjän yksityistämisprojektin johtaja Anatoli Tšubais halusi luoda ostovoimaa tekemällä koko kansasta osakkeenomistajia ja osallisia Venäjän teollisuuskakusta. Kaikille Venäjän kansalaisille luvattiin kahden vuoden kuluttua yksityistämiskuponki, niin sanottu voucheri. Moni tuleva oligarkki tajusi kuponkien mahdollisen arvon ja osti niitä itselleen. Kahdessa vuodessa yli 100&nbsp;000 valtionyhtiötä yksityistettiin.

## Kansalaisten vastustus

Rikkaiden ja köyhien välinen kuilu kasvoi, ja oligarkit siirtyivät vaikuttamaan politiikkaan. Venäjällä alettiin puhua avoimesti rosvokapitalismista.

Presidentti Vladimir Putinin kaudella Venäjällä on jossain määrin jarruteltu ja hieman peruttukin yksityistämistä. Putin on taltuttanut oligarkkien poliittiset pyrkimykset. Putinin uskotaan pyrkineen kohti korporatiivista valtiota, jossa maan johto kontrolloi ainakin avainteollisuutta suoraan tai välikäsien kautta.

## Katso myös
*Venäjän federaation historia
*Venäjän talous
*Venäjän energiapolitiikka

## Lähteet
* 

### Viitteet

## Kirjallisuutta
*
*

## Aiheesta muualla
* Jaanika Merilo: Kremlin kosto I. Arvopaperi. 16.11.2008 Mielipidekirjoitus. (Arkistoitu linkki)
The Morrigan’s Call

**The Morrigan’s Call** on folk metal -yhtye Cruachanin viides studioalbumi, joka julkaistiin 17. marraskuuta 2006.

## Kappaleet
# 
# 
# 
# 
# 
# 
# 
# 
# 
# 
# 
# 

### Japanin painos
# 
# 

## Kokoonpano
* Keith Fay – kitarat, kosketinsoitin, laulu, bodhran, mandoliini, lyömäsoittimet.
* Karen Gilligan – laulu, lyömäsoittimet
* John Clohessy – basso
* Joe Farre – rummut, lyömäsoittimet

## Arvostelut
* Chronicles of Chaos: 7.5/10

## Lähteet

## Aiheesta muualla
* 
*
Nadine Caster

**Nadine Caster** (s. 15. lokakuuta 1965 Martinique) on entinen ranskalainen pituushyppääjä.

Caster sijoittui Budapestin EM-kilpailuissa 1998 pituushypyssä yhdeksänneksi tuloksella 655&nbsp;cm. Muissa arvokilpailuissa hän karsiutui loppukilpailusta: hän hyppäsi karsinnassa tuloksen 617&nbsp;cm Helsingin EM-kilpailuissa 1994, 643&nbsp;cm Göteborgin MM-kilpailuissa 1995 sekä 637&nbsp;cm Ateenan MM-kilpailuissa 1997.

Caster voitti pituushypyssä Ranskan mestaruuden vuosina 1994–1996. Hän hyppäsi kesäkuussa 1995 Ranskan ennätyksen 694&nbsp;cm parantaen Nadine Fourcaden kymmenen vuotta vanhaa ennätystä 15 senttimetrillä. Hän menetti ennätyksen Eunice Barberille heinäkuussa 1999.

Caster on 174 senttimetriä pitkä ja painoi urheiluvuosinaan 64 kiloa. Hän edusti kotisaarensa CC Fort-de-France -seuraa.

## Lähteet

*
Häivytään

"**Häivytään**" on rap-artisti Elastisen toinen single hänen kolmannelta studioalbumiltaan *[[E.L.A.]]*. Kappale julkaistiin vuonna 2007, ja siitä on julkaistu myös musiikkivideo. Videolla Elastinen saapuu autolla teollisuusalueelle. Oven avattuaan hän nousee ilmaan ja räppää videon ajan ilmassa leijuen. Videon lopussa Elastinen palaa autoon, joka nousee ylös kuin raketti.
Carl Bolle

**Carl August Bolle** (1821 Schöneberg – 17. helmikuuta 1909 Berliini) oli saksalainen luonnontutkija ja keräilijä.

Bolle syntyi varakkaaseen berliiniläisperheeseen. Hän opiskeli lääketiedettä ja luonnontieteitä Berliinissä ja Bonnissa. 1846 hän väitteli tohtoriksi Alppien kasvillisuudesta, väitöskirjan nimi oli *De vegetatione alpina in Germania extra Alpes obvia*. Vuosina 1852 ja 1856 Bolle matkusti Kap Verdellä ja Kanariansaarilla. Matkoistaan hän kirjoitti teoksen *Meiner zweiter Beitrage zur Vogelkunde der Canarischen Inseln in* (1857).

Bolle oli perustamassa Saksan lintutieteellistä yhdistystä (Deutsche Ornithologen-Gesellschaft) vuonna 1867. Alfred Edmund Brehmin kuoltua Bolle toimi yhdistyksen puheenjohtajana vuodesta 1884 alkaen.

Bolle nimesi kanariankirvisen (*Anthus berthelotii*) Sabin Berthelotin kunniaksi 1862. Kanariankyyhky (*Columba bollii*) ja valkopääsäihkyjä (*Phoeniculus bollei*) on nimetty Bollen kunniaksi.

Bollen nimeämien kasvien tieteellisissä nimissä käytetään sen jälkeen liittettävää auktorilyhennettä **Bolle**.

## Lähteet

## Aiheesta muualla
Annie Ségouffin

**Annie Lordet** (o.s. **Ségouffin**, 2. toukokuuta 1938 Pariisi, Ranska – 19. helmikuuta 2011) oli ranskalainen pituushyppääjä.

Annie Ségouffin edusti Ranskaa Tukholman EM-kilpailuissa 1958, mutta karsiutui pituushypyn loppukilpailusta tuloksellaan 558&nbsp;cm. Hän voitti Ranskan mestaruuden vuosina 1957 ja 1959. Hän hyppäsi pari viikkoa ennen Tukholman EM-kisoja Poitiersissa Ranskan ennätyksen 602&nbsp;cm, mutta menetti sen vielä samassa kilpailussa Marthe Djianille. Hän oli 167 senttimetriä pitkä ja painoi urheiluvuosinaan 58 kiloa. Hän edusti AI Paris -seuraa.

## Lähteet

* 
### Viitteet
A Celtic Legacy

**A Celtic Legacy** on Irlantilaisen folk/keltti metalli -yhtye Cruachanin ensimmäinen kokoelma-albumi. Kokoelma oli levy-yhtiö Karmageddon Median yritys tehdä rahaa julkaisemalla kokoelma-albumeita heidän entisiltä yhtyeiltään.

## Kappaleet
#
#
#
#
#
#
#
#
#
#
#
#
#
#

## Aiheesta muualla
* 
*
Sanna Niemikunnas

**Sanna Niemikunnas** (s. 1964 Hyvinkää) on suomalainen englannintorven ja oboen soittaja. Hän aloitti oboeopinnot Hyvinkäällä vuonna 1980 Marjatta Teirilän johdolla ja pääsi Sibelius-Akatemiaan vuonna 1983 jatkamaan opintojaan Sven-Erik Paanasen johdolla. Hän valmistui musiikin kandidaatiksi vuonna 1990 ja maisteriksi 1996. Hänestä tuli vuonna 1988 Radion sinfoniaorkesterin jäsen. Hänen pääsoittimensa RSO:ssa on englannintorvi.

Niemikunnas soittaa Sibeliuksen ”Tuonelan joutsenen” englannintorvisoolon sekä Leif Segerstamin ja Helsingin kaupunginorkesterin erinomaisia arvosteluja saanella levytyksellä (*Lemminkäinen Legends, Tapiola*, Ondine 1995)  että Hannu Linnun johtamalla levytyksellä pari vuosikymmentä myöhemmin (*Lemminkäinen Legends, Pohjola’s Daughter*, Ondine 2014). Hän on mukana Minskin kamariorkesterin vuoden 1993 levytyksellä Knut Nystedtin Concertinosta klarinetille, englannintorvelle ja jousille.

Niemikunnas on myös Suomalaisen Kamariorkesterin jäsen ja soittanut Hyvinkään Musikanteissa.

Niemikunnas on Suomen Oboe- ja Fagottiseuran sihteeri ja taloudenhoitaja.

Sanna Niemikunnaksen puoliso on kapellimestari Tuomas Pirilä.

## Lähteet

## Aiheesta muualla
* Sanna Niemikunnas.  Radion sinfoniaorkesteri.
Paulette Dussarat

**Paulette Dussarat** (s. 20. elokuuta 1927) on ranskalainen pituushyppääjä.

Dussarat sijoittui Brysselin EM-kilpailuissa 1950 pituushypyssä 12:nneksi tuloksella 509&nbsp;cm. Hän hyppäsi kesäkuussa 1948 Bordeaux'ssa Ranskan ennätyksen 553&nbsp;cm. Ennätys säilyi hänen nimissään vajaat kaksi kuukautta kunnes Yvonne Curtet ylitti sen 11 senttimetrillä. Uransa pisimmän hypyn 561&nbsp;cm Dussarat hyppäsi vuonna 1949. Seuratasolla hän edusti CAM Bordeaux'ta.

## Lähteet
* 
* 

### Viitteet
Eliane Loneux

**Eliane Cerf** (o.s. **Loneux**, ent. **Dudal**, 6. toukokuuta 1926 Argenteuil, Val-d'Oise, Ranska – 6. tammikuuta 2022) oli ranskalainen pituushyppääjä.

Eliane Loneux edusti Ranskaa Helsingin 1952 olympialaisissa mutta karsiutui pituushypyn loppukilpailusta tuloksella 521&nbsp;cm. Samana vuonna hän voitti Ranskan mestaruuden ja hyppäsi uransa pisimmän hypyn 569&nbsp;cm. Kesäkuussa 1946 hän sivusi Madeleine Renaudin nimissä ollutta Ranskan ennätystä 551&nbsp;cm. Ennätyksen ylitti Paulette Dussarat kaksi vuotta myöhemmin.

## Lähteet

* 

### Viitteet
Philip Barker Webb

**Philip Barker Webb** (10. heinäkuuta 1793 Surrey, Iso-Britannia – 31. elokuuta 1854 Pariisi, Ranska) oli englantilainen kasvitieteilijä ja luonnontieteilijä, joka oli erityisesti kiinnostunut kasveista.

## Nuoruu ja opiskelu
Webb syntyi varakkaaseen aristokraattiperheeseen. Webb ja opiskeli kieliä: kreikkaa, latinaa, italiaa ja espanjaa sekä kasvitiedettä ja geologiaa Harrow Schoolissa ja Oxfordissa. Vuonna 1812 meni Lincoln's Inniin. Hän valmistui vuonna 1815 maisteriksi (BA).

Hänen isänsä kuoli samoihin aikoihin ja Webb peri isänsä suuren omaisuuden. Hän oli aiemmin Espanjassa ja Italiassa matkustaessaan tutustunut Alberto Paroliniin, joka oli myös kiinnostunut kasvitieteestä ja geologiasta. Myös hän oli varakkaasta perheestä ja hänen isänsä oli kuollut ja jättänyt perintöä Parolinille. He sopivat lähtevänsä tutkimusmatkalle yhdessä. Webb teki sitä ennen vielä lyhyen matkan Ruotsiin, jossa kävi Göteborgissa, Uppsalassa ja Tukholmassa.

Palattuaan Webb matkusti Napoliin, jossa vietti äitinsä ja sisarensa kanssa talven 1817–1818. Parolini liittyi siellä seuraan ja Webb lähti yhdessä hänen kanssaan matkalle huhtikuussa 1818. He matkustivat Otranton, Korfun, Patraksen ja Ateenan kautta Kykladille, Konstantinopoliin ja palasivat Smyrnan ja Maltan kautta Sisiliaan. Matkan jälkeen hän julkaisi useita kirjoja ja vietti aikaansa kotonaan Milford Housessa, jossa keräsi kasveja puutarhaansa.

Webb vieraili hyönteistieteilijä Léon Dufourin luona Saint-Severissä heinäkuussa vuonna 1825 ja sen jälkeen vietti talven Etelä-Ranskassa. Hän lähti sieltä vuoden matkalle Espanjan itä- ja etelärannikolle. Matkalla hän keräsi lintuja, kaloja, äyriäisiä ja kasveja. Vuoden 1827 huhtikuussa hän matkusti Gibraltarilta Marokkoon Tangeriin ja oli ensimmäinen, joka keräsi kasveja Tétouanin vuorilta Marokosta. Palattuaan hän matkusti ratsastamalla Portugalin läpi.

Webb lähti matkalle Brasiliaan vuonna 1828 toukokuussa Lissabonista, mutta poikkesi Madeiralle, jossa vietti useita kuukausia. Sieltä hän jatkoi matkaansa Teneriffalle, jossa hän tapasi ranskalaisen Sabin Berthelotin joka oli viettänyt kahdeksan vuotta saarella ja kerännyt tuona aikana herbaarion. Berthelot suostutteli hänet luopumaan Brasilian matkastaan. Webb ja Berthelot olivat Kanariansaarilla miltei kaksi vuotta. Tuona aikana he vierailivat Lanzarotella, Fuerteventurassa, Gran Canarialla ja La Palmassa. He tutkivat ja keräsivät kasveja, lintuja, kaloja, äyriäisiä ja hyönteisiä. Sekä tutkivat alueen geologiaa ja ilmastoa.

He lähtivät Sabin Berthelotin ja kanssa Pariisiin, minne saapuivat kesäkuussa vuonna 1833. Siellä he kirjoittivat Alfred Moquin-Tandonin kanssa 9-osaisen teoksen *L'Histoire Naturelle des Iles Canaries* (1835–1850).

Webb valittiin Royal Societyn jäseneksi 1824. Hänen herbaarionsa testamentattiin Museo di Storia Naturale di Firenzelle Firenzessä Italiassa.

Hänestä käytetään tieteellisen nimen perään liitettävää auktorilyhennettä **Webb**.

## Lähteet

## Aiheesta muualla

*
Madeleine Renaud

**Madeleine Renaud** (s. 11. lokakuuta 1913) on entinen ranskalainen pituushyppääjä.

Renaud voitti pituushypyssä Ranskan mestaruuden vuosina 1936 ja 1937. Heinäkuussa 1936 hän hyppäsi Ranskan ennätyksen 551&nbsp;cm, jota Eliane Loneux sivusi vasta kymmenen vuotta myöhemmin ja jonka ylitti Paulette Dussarat vuonna 1948.

## Lähteet

*
Kantakuvat

**Kantakuvat: Yhteinen muistimme** on taidehistorioitsija Tuula Karjalaisen kirja. Sen on kustantanut Maahenki vuonna 2009. Kirjassa etsitään suomalaisten yhteistä kuvakansiota, kymmentä suomalaista taideteosta, jotka lähes jokainen suomalainen osaisi nimetä heti. 

## Teoksia

* Albert Edelfelt, *[[Kuningatar Blanka]]*, 1877
* Albert Edelfelt, *[[Leikkiviä poikia rannalla]]*, 1884
* Ferdinand von Wright, *[[Taistelevat metsot]]*, 1886
* Helene Schjerfbeck, *[[Toipilas]]*, 1888
* Akseli Gallen-Kallela, *[[Aino-taru]]*, 1891
* Eero Järnefelt, *[[Raatajat rahanalaiset]]*, 1893
* Akseli Gallen-Kallela, *[[Lemminkäisen äiti]]*, 1897
* Eetu Isto, *[[Hyökkäys (maalaus)|Hyökkäys]]*, 1899
* Hugo Simberg, *[[Haavoittunut enkeli]]*, 1903

## Kuvia teoksista


Kuva:Mother and Child by Edelfelt.jpg|Albert Edelfelt, *[[Kuningatar Blanka]]*, 1877.
Kuva:Albert Edelfelt - Boys Playing on the Shore - Google Art Project.jpg|Albert Edelfelt, *[[Leikkiviä poikia rannalla]]*, 1884. 
Kuva:Helene Schjerfbeck (1862-1946)- The Convalescent - Toipilas - Konvalescenten (32721924996).jpg|Helene Schjerfbeck, *[[Toipilas]]*, 1888. 
Kuva:Gallen Kallela The Aino Triptych.jpg|Akseli Gallen-Kallela, *[[Aino-taru]]*, 1891.
Kuva:Raatajat rahanalaiset.JPG|Eero Järnefelt, *[[Raatajat rahanalaiset]]*, 1893.
Kuva:Gallen Kallela Lemminkainens Mother.jpg|Akseli Gallen-Kallela: *[[Lemminkäisen äiti]]*, 1897.
Kuva:Suomineito (Isto).jpg|Edvard Isto, *[[Hyökkäys (maalaus)|Hyökkäys]]*, 1899.
Kuva:The Wounded Angel - Hugo Simberg.jpg|Hugo Simberg: *[[Haavoittunut enkeli]]*, 1903.


## Lähteet

* 

## Aiheesta muualla
* Teos kustantamon sivuilla.
* Suomen taiteen avainteokset kirjaksi. Itä-Savo / STT 5.3.2009.
* Anu Uimonen: Suomen taiteen kansallinen albumi on yllättävän suppea. Helsingin sanomat 5.3.2009.
* Terhi Kouvo: Tutkija kokosi suomalaisuuden perhealbumin . Sivistys.net 9.3.2009.
* Riitta Raatikainen: Kantakuvat . Savon sanomat 4.4.2009.
* Satu Itkonen: Kantakuvat painuvat syvälle mieleen. Kirkko & kaupunki 21.4.2009.
Claude Bouix

**Claude Bouix** (s. 5. elokuuta 1946 Tronchet, Sarthe, Ranska) on entinen ranskalainen yleisurheilija.

Bouix voitti Ranskan mestaruuden 100 metrin juoksussa vuonna 1963 ja pituushypyssä vuonna 1964. Heinäkuussa 1963 hän ylitti pituushypyssä Marthe Djianin lähes viisi vuotta vanhan Ranskan ennätyksen tuloksellaan 626&nbsp;cm. Hän menetti ennätyksen viisi vuotta myöhemmin Odette Ducasille. Bouix edusti AC Annecy -seuraa.

## Henkilökohtaiset ennätykset

* 100 metrin juoksu: 11,8&nbsp;s (1963)
* Pituushyppy: 626&nbsp;cm (1963)

## Lähteet

*
Hoida homma

”**Hoida homma**” on rap-yhtye Fintelligensin kappale, joka julkaistiin ensimmäisenä singlenä yhtyeen neljänneltä *[[Lisää]]*-nimiseltä studioalbumilta. ”Hoida homma” kuultiin ensimmäisen kerran YleX-radiokanavalla 14. heinäkuuta 2008. 21. heinäkuuta kappale julkaistiin digitaalisesti ja samalla julkaistiin myös sen musiikkivideo. Single nousi Suomen singlelistalle viikolla 32/2008, sijoittuen 20. sijalle. Suomen latauslistalla single sijoittui paremmin, sijalle 15 samalla viikolla. Listaviikkoja latauslistan puolella kertyi viisi.
__notoc__
## Musiikkivideo
Kappaleen musiikkivideolla kaksikko kiertelee pitkin Helsinkiä muun muassa helikopterilla ja moottoriveneellä.

## Toiset versiot
### Remix
Kappaleesta on julkaistu myös remix-versio, jolla Fintelligensin mukana räppäävät Cheek, Asa ja ruotsalainen Adam Tensta. Kyseinen versio julkaistiin Saken *[[Instrumentals & Exclusives Vol. 2]]* -tuottajalevyllä.

### Dissausversio
Oululaisräppärit Julma-Henri ja Panama Rayo tekivät kyseisestä kappaleesta oman versionsa. Kappaleella pilkataan Elastisen lisäksi Sereä. Kappaleen alussa ennen räppäyksen alkamista taustalla soi hiljaa Beats and Stylesin ”You Got the Light” -kappale. Kappale on ollut ilmaisladattavissa *Redrum-187*-sivustolla.

## Aiheesta muualla
* Poimuri.fi
* Radio Rock Store
* Lataa Hoida homma dissausversio Redrum-187:sta
Hammerheart Records

**Hammerheart Records** (aikaisemmin nimellä *Karmageddon Media* vuosina 2004–2010) on alankomaalainen itsenäinen metallimusiikkiin erikoistunut levy-yhtiö.

Hammerheart Records on julkaissut muun muassa Cruachanin, Thyrfingin, Forefatherin ja Mercenaryn levyjä.

## Lähteet

## Aiheesta muualla
*KaaosZine: Avainsana: hammerheart records
Rocky Road to Dublin

**Rocky Road to Dublin** on 1800-luvulla tehty irlantilainen kansanlaulu miehen kokemuksista matkallaan kotikaupungistaan Tuamista Liverpooliin.

Sanat kirjoitti D. K. Gavan muusikko Harry Cliftonille (1824–1872), joka popularisoi kappaleen.

## Sanat

In the merry month of May from me home I started,
Left the girls of Tuam so nearly broken hearted,
Saluted Father dear, kissed me darling mother,
Drank a pint of beer, me grief and tears to smother,
Then off to reap the corn, leave where I was born,
Cut a stout blackthorn to banish ghosts and goblins;
In a brand new pair of brogues to rattle o'er the bogs
And frighten all the dogs on the rocky road to Dublin,

*(Kertosäe)*:
One two three four five,
Hunt the Hare and turn her down the rocky road
And all the way to Dublin, Whack fol la de rah!

In Mullingar that night I rested limbs so weary
Started by daylight next morning bright and early
Took a drop of the pure to keep me heart from sinking;
That's a Paddy's cure whenever he's on drinking
See the lassies smile, laughing all the while
At me darlin' style, 'twould set your heart a bubblin'
Asked me was I hired, wages I required
Till I was almost tired of the rocky road to Dublin,

*(Kertosäe)*

In Dublin next arrived, I thought it be a pity
To be soon deprived a view of that fine city.
Decided to take a stroll, all among the quality;
Me bundle it was stole, all in a neat locality.
Something crossed me mind, when I looked behind,
No bundle could I find upon me stick a wobblin'
Enquiring for the rogue, they said me Connaught brogue
Wasn't much in vogue on the rocky road to Dublin,

*(Kertosäe)*

From there I got away, me spirits never falling,
Landed on the quay, just as the ship was sailing.
The Captain at me roared, said that no room had he;
When I jumped aboard, a cabin found for Paddy.
Down among the pigs, played some funny rigs,
Danced some hearty jigs, the water round me bubbling;
When off to Holyhead wished meself was dead,
Or better far instead on the rocky road to Dublin,

*(Kertosäe)*

The boys of Liverpool, when we were safely landed,
Called meself a fool, I could no longer stand it.
Blood began to boil, temper I was losing;
Poor old Erin's Isle they began abusing.
"Hurrah me soul!" says I, let the shillelagh fly.
Some Galway boys were nigh and saw I was a hobble in,
With a loud "hurray!" joined in the fray.
Quickly cleared the way on the rocky road to Dublin,

*(Kertosäe)*

## Levytykset
Kappaleen ovat levyttäneet monet yhtyeet ja artistit.

* Bert Jansch
* Blaggards, 2005.
* Brobdingnagian Bards, 2002.
* Brian Roebuck
* Christy Moore, 2000.
* The Clancy Brothers, Tommy Makem kanssa, 1964.
* Clandestine, 1996.
* Cruachan, 2002.
* Damien Dempsey, 2008.
* Dropkick Murphys, 2001 ja 2002.
* Fiddler's Green, 1992.
* Orthodox Celts, 1999
* The Dubliners, 1964.
* Luke Kelly, 1973
* Gaelic Storm, 1998.
* Paddy Reilly, 1985.
* The Rolling Stones, The Chieftains kanssa, 1995.
* Ryan's Fancy, 1973.
* The Young Dubliners, albumillaan With All Due Respect - The Irish Sessions, 2007.
* The High Kings, 2008.
* The Tossers, 2008.
* The Permanent Cure, 1996
The Irish Rover

**The Irish Rover** on Irlantilainen kansanlaulu, joka kertoo mahtavasta, epätodellisesta purjealuksesta, joka kohtaa epäonnisen lopun. Kappaleen ovat levyttäneet monet artistit, joista osa on tehnyt muutoksia sanoitukseen.

## Alkuperäiset sanat
:*In the year of our Lord, eighteen hundred and six,*
:*We set sail from the sweet Cobh of Cork*
:*We were sailing away with a cargo of bricks*
:*For the grand City Hall in New York*
:*'Twas a wonderful craft, she was rigged 'fore and aft*
:*And how the wild winds drove her*
:*She 'stood several blasts, she had twenty-seven masts*
:*And they called her the Irish Rover*

:*There was Barney McGee from the banks of the Lee*
:*There was Hogan from County Tyrone*
:*There was Johnny McGurk who was scared stiff of work*
:*And a man from Westmeath called Malone*
:*There was Slugger O'Toole who was drunk as a rule*
:*And fighting Bill Tracy from Dover*
:*And your man Mick McCann, from the banks of the Bann*
:*Was the skipper on the Irish Rover*

:*We had one million bags of the best Sligo rags*
:*We had two million barrels of stones*
:*We had three million sides of old blind horses' hides*
:*We had four million barrels of bones*
:*We had five million hogs and six million dogs*
:*And seven million barrels of porter*
:*We had eight million bales of old nanny goats' tails*
:*In the hold of the Irish Rover*

:*We had sailed seven years when the measles broke out*
:*And our ship lost her way in the fog*
:*And the whole of the crew was reduced down to two*
:* 'Twas meself and the captain's old dog*
:*Then the ship struck a rock; oh Lord what a shock*
:*The bulkhead was turned right over*
:*We turned nine times around - then the poor old dog was drowned*
:*Now I'm the last of the Irish Rover*
Määränpää

"**Määränpää**" on rap-yhtye Fintelligensin toinen single sen neljänneltä Lisää-nimiseltä studioalbumiltaan. Singlellä vierailee folkrock-yhtye Lauri Tähkä & Elonkerjuun keulakuva ja laulaja Lauri Tähkä. Single julkaistiin 15. lokakuuta 2008. Singlestä on julkaistu myös musiikkivideo.

## Aiheesta muualla
* Suomen virallinen latauslista
Some Say the Devil Is Dead

”**Some Say the Devil Is Dead**” on suosittu irlantilainen kansanlaulu, joka tekee pilaa Britannian armeijasta. Kappaleeseen on myös tehty paljon erilaisia sanoituksia kuten ”Bonnie Lass Come o’er the Burn”, ”The Braes of Maar”, ”The Devil’s Highland Fling”, ”Johnny Will You Marry Me?” Kappaletta ovat levyttäneet monet yhtyeet kuten Cruachan ja Wolfe Tones.

## Lähteet
Moskovskaja (alkoholijuoma)

**Moskovskaja** on vanhin venäläisistä votkamerkeistä, jota alettiin valmistaa 1924 Neuvostoliitossa nimellä "Московская особенная" (*Moskovskaja osobennaja*, 'Moskovan erikoinen'). Uudelleen elvytetyn votkamerkin esikuvana oli jo ennen ensimmäistä maailmansotaa 1894–1914 valmistettu samanniminen votka, jota valmisti *4. viinamonopoli*. Moskovskaja-votkan resepti ei vastoin yleistä luuloa perustu Dmitri Mendelejevin kokeisiin, vaan se on erillisen kehitystyön tulosta. Neuvostoaikana alkuperäistä reseptiä muutettiin hieman. Juomaan lisättiin ruokasoodaa ja etikkahappoa 30 ja 20 milligrammaa pulloa kohden vastaavasti.

## Lähteet
Alfred Moquin-Tandon

**Christian Horace Benedict Alfred Moquin-Tandon** (7. toukokuuta 1804 Montpellier – 15. huhtikuuta 1863 Pariisi) oli ranskalainen lintutieteilijä ja kasvitieteilijä.

Moquin-Tandon väitteli lääketieteen tohtoriksi 1828. Hän toimi eläintieteen professorina Marseillessa 1829–1833, jolloin hänet nimitettiin Toulousen kasvitieteellisen puutarhan johtajaksi ja kasvitieteen professoriksi. 1850 Ranskan hallitus lähetti hänet Korsikalle kartoittamaan saaren kasvistoa. 1853 hän muutti Pariisiin, ja hänestä tuli myöhemmin Jardin des Plantesin ja Ranskan tiedeakatemian johtaja.

Hän laati lintutieteelliset tekstit teokseen *L'Histoire Naturelle des Iles Canaries* (1835–1844), jonka muita kirjoittajia olivat Philip Barker Webb ja Sabin Berthelot.

Yhdessä Webbin ja Berthelotin kanssa hän nimesi kanarianpeipon (*Fringilla teydea*). Hänen kunniakseen on nimetty afrikanmeriharakka (*Haematopus moquini*).

Moquin-Tandonin nimeämien kasvien tieteellisen nimen jälkeen liitetään auktorilyhenne **Moq.**

## Lähteet
Etelänselkälokki

**Etelänselkälokki** (*Larus dominicanus*) on eteläisellä pallonpuoliskolla elävä selkälokin vastinlaji.

## Koko ja ulkonäkö
Etelänselkälokki muistuttaa selkälokkia. Se on kuitenkin hieman suurempi, nokka on järeämpi ja koivet ovat vihertävänharmaat (selkälokilla keltaiset). Sen pituus on noin 56&nbsp;cm, siipien kärkiväli noin 128&nbsp;cm ja paino noin yksi kilogramma.

## Esiintyminen
Etelänselkälokki elää eteläisen pallonpuoliskon valtamerien rannikoilla ja saarilla sekä Etelä-Amerikassa, Etelä-Afrikassa että Oseaniassa. Alkoi esiintyä Pohjois-Amerikassa myöhäisellä 1980-luvulla. Lajin elinympäristön ala on 1–10 miljoonaa neliökilometriä ja maailman populaation koko on 3,3–3,4 miljoonaa yksilöä.

## Elinympäristö
Valtamerien rannikot ja saaret.

## Lisääntyminen
Pesä on painanne maassa ja vuorattu ruohoilla ja höyhenillä. Naaras munii tavallisesti kolme munaa. Molemmat emot ruokkivat poikasia.

## Ravinto
Etelänselkälokit ovat kaikkiruokaisia kuten useimmat muutkin lokit.

## Lähteet

## Aiheesta muualla
* Birdinfo (kuvia myös nuorista linnuista)
Poppana

**Poppana** on puuvillasta kudottu jäykkä kangas. Poppanaa käytetään joko sellaisenaan, esimerkiksi seinävaatteena tai pöytäliinana, tai sitä voidaan käyttää myös materiaalina, esimerkiksi vaatteissa. Poppanaa on alkujaan käytetty myös olkipatjojen päällä suojaamaan piikikkäiltä oljenpäiltä. Poppana-sana on kotoisin Etelä-Karjalasta, ja siitä on käytetty myös nimityksiä rököraanu, rääpälvaate, rääsäle ja nukeri.

Poppanakude leikataan kankaasta täysvinoon ohuiksi kuteiksi. Vinoon leikkaamisen ansiosta valmiin tuotteen pinta on samettimaisen pehmeä. Nykyisin poppanan loimena on useimmiten 6-säikeinen kalalanka.

Aiemmin materiaalina käytettiin vanhoja vaatteita, kuten matonkuteisiinkin. Sittemmin poppanakudetta on valmistettu myös teollisesti. Teollisesti valmistettu poppana hyödynsi ensin raaka-aineenaan teollisuuden jäännösmateriaalia, niin kutsuttua paalikudetta, jota kutoja itse leikkasi kapeammaksi. Poppanan yleistyttyä ja kysynnän kasvettua kehitti Pirkanmaan Kotityö Oy markkinoille ensimmäisen poppanakuteen vuonna 1973. Nykyään poppanoita kudotaan sekä vanhoista että uusista kankaista leikatuista kuteista.

Tekstiilitaiteilija Annikki Karvinen on tullut poppanavaatteiden suunnittelijana maailmankuuluksi.

## Lähteet
Suomi yleisurheilun sisäratojen Euroopan-mestaruuskilpailuissa 2007

**Suomi** osallistui **[[Yleisurheilun sisäratojen Euroopan-mestaruuskilpailut 2007|vuoden 2007 yleisurheilun sisäratojen Euroopan-mestaruuskilpailuihin]]** 15 urheilijan vahvuisella joukkueella, joka koostui kahdeksasta miehestä ja seitsemästä naisesta. Suomalaiset eivät yltäneet mitaleille asti, mutta pistesijoja (sijat 1-8) kertyi kolme kappaletta. Lisäksi suomalaiset tehtailivat kansallisella tasolla kovia tuloksia.

## Finalistit ja 12 parhaan joukkoon sijoittuneet

## Miehet
 

## Naiset
 

## Lähteet
*SUL:n tulospalvelu
Majungasaurus

***Majungasaurus*** oli myöhäisellä liitukaudella, 70–66 miljoonaa vuotta sitten Madagaskarilla elänyt dinosaurussuku. Suvusta tunnetaan ainoastaan yksi laji, *Majungasaurus crenatissimus*. Suvusta puhuttiin vähän aikaa nimellä ***Majungatholus***, jota nyt pidetään *Majungasauruksen* synonyyminä.
Niillä oli 10&nbsp;cm pitkät hampaat. *Majungasaurus* oli muiden abelisauridien tapaan teropodi eli petodinosaurus.

## Ulkonäkö
*Majungasaurukset* olivat 9 metriä pitkiä, 3 metriä korkeita ja painoivat tonnin. Ne olivat aikoinaan Madagaskarin suurimpia eläimiä. Uroksella oli päässä röyhelöitä ja piikkejä. Naaras oli hieman pienempi kuin uros. Ne eivät luultavasti olleet kovin nopeita.
Behringer

**Behringer International GmbH** on Saksassa vuonna 1989 perustettu, äänilaitteistoja valmistava yritys.

## Tuotteet

Yhtiö suunnittelee ja valmistaa muun muassa PA-laitteistoja, miksereitä, vahvistimia ja äänikortteja. Viime aikoina Behringer on laajentanut valikoimaansa käsittämään myös efektipedaaleita, digitaalipianoja ja sähkökitaroita. Tämän lisäksi yritys valmistaa valaistuslaitteita musiikkiesityksiin. 

## Oikeuskiistat
### Yhdysvaltain telehallintoviraston kanne
Helmikuussa 2006 Yhdysvaltain telehallintovirasto (FCC) syytti Behringeriä siitä, ettei viittäkymmentä sen tuotetta ollut testattu Yhdysvaltain lakien velvoittamalla tavalla. Yritys tuomittiin miljoonan dollarin sakkoihin.

### Patenttisyytteet
Behringeriä on syytetty patenttirikkomuksista ainakin Mackien ja Rolandin suunnilta. Mackien kanne kuitenkin soviteltiin oikeussalin ulkopuolella, eikä ratkaisun yksityiskohtia ole paljastettu. Patenttikiistojen ratkaisemista hankaloittaa se, että useimmat äänipiirit muistuttavat teknisten ratkaisujensa osalta pakostakin toisiaan, esimerkiksi vahvistinmalleissa.

## Lähteet

## Aiheesta muualla
Uuteen maailmaan

**Uuteen maailmaan** on rap-yhtye Sauruksen ensimmäinen single yhtyeen neljänneltä *[[Neon Saurus]]* -studioalbumilta. Single julkaistiin digitaalisessa muodossa 2. maaliskuuta 2009. Kappaleen musiikkivideo nähtiin ensimmäisen kerran Summeri-ohjelmassa kesäkuussa 2009. Kappale sisältää samplen Ryuichi Sakamoton *Merry Christmas Mr. Lawrence* -kappaleesta.
Laukukero

**Laukukero** on Pallaksen tunturijonoon kuuluva, noin 762 metriä korkea huippu ja Pallas-Yllästunturin kansallispuiston kolmanneksi korkein huippu. Hotelli Pallaksen infokansion kartassa keron korkeudeksi kerrotaan 785 metriä, mutta lähteinä olevien karttojen perusteella tämä korkeustieto on virheellinen. Laukukerolla sijaitsevat Pallaksen yhdeksän laskettelurinnettä ja kaksi hissiä. Tunturi on kokonaan paljakkaa.

## Lähteet
Endorama

**Endorama** on saksalaisen thrash metal -yhtye Kreatorin yhdeksäs studioalbumi. Endorama jäi Kreatorin viimeiseksi goottimetallista vaikutteita ottaneeksi albumiksi, sillä yhtye palasi vanhaan thrash metal -soundiinsa seuraavalla albumillaan.

## Kappaleet
#
#
#
#
#
#
#
#
#
#
#
#
#

## Kokoonpano
* Mille Petrozza – kitara, laulu, tuottaja, kansitaide, konsepti, design
* Jürgen Reil – rummut
* Christian Giesler – basso
* Thomas Vetterli – kitara, tuottaja, ohjelmointi
* Tilo Wolff – vieraileva laulu

**Tuotanto**
* Peter Dell – design, konsepti, kansitaide
* Kalle – esituotanto, äänittäjä
* Brita Kühlmann – äänittäjä
* Markus Mayer – kuvitus, kansitaide
* Jörg Sahm – esituotanto, äänittäjä
* Rene Schardt – masteroija
* Chris Wolf – sovittaja

## Arvostelut
* Allmusic: 

## Lähteet

## Aiheesta muualla
* 
*
Lehmäkero

**Lehmäkero** sijaitsee Pallaksen tunturijonossa neljäntenä tunturina Hotelli Pallakselta pohjoiseen. Se on 745 metriä korkea ja laakea pohjois-eteläsuunnassa.

## Aiheesta muualla
* 
*
Power Rangers: Dino Thunder (videopeli)

**Power Rangers: Dino Thunder** on vuoden 2004 elokuussa julkaistu videopeli, joka perustuu samannimiseen televisiosarjaan Power Rangers Dino Thunder. Pelin julkaisi THQ Game Boy Advancelle, Nintendo GameCubelle ja PlayStation 2:lle.

## Game Boy Advance
GBA:lla pelataan ainoastaan kolmella Rangerilla punaisella, sinisellä ja keltaisella, joiden tehtävinä on saavuttaa tietty päämäärä, kuten tuhota kaikki metallisessa laatikossa olevat viholliset tai pelastaa jäätyneet ihmiset. Musta Ranger puolestaan esiintyy neuvonantajana, sekä palapeli tehtävissä, jossa on tarkoitus tehdä Mustalle Rangerille reitti kohti päämääräänsä pelastaakseen eri Zordeja. Palapelin aikana Valkoinen Ranger toimii häirikkönä, joka tuhoaa reittejä kesken kaiken. Pelissä voi pelata myös Megazordeilla mikäli vastustaja suurenee jättiläismäiseksi. Lisäksi Megazord tasoilla voi muokata ThunderSaurus Megazordia palapeleissä vapauttamiensa Zordien myötä.

## Konsoliversiot
PlayStation 2 ja Nintendo GameCubella pelataan ainoastaan Power Rangereiden mekaanisilla Zordeilla. Pelaajalla on käytössä kolme Zordia; Punainen TyrannoZord, sininen TriceraZord ja keltainen PteraZord. Tarkoituksena on vapauttaa vankina olevat DinoZordit lila CephalaZord, vihreä ParasaurZord, oranssi AnkyloZord ja sinivihreä DimetroZord. Samalla pelaajan on tuhottava muukalaisolentojen asetehtaat ja kerättävä eri esineitä, kuten munia ja kristalli-ikoneja. Pelissä on myös lukittavia Zordeja Power Rangers Wild Forcesta ja Power Rangers Ninja Stormista.

## Lähteet
* gamespot.com
Kruununhaan yläaste

**Kruununhaan yläaste** on Helsingin Kruununhaassa sijaitseva peruskoulu, jossa on luokat 7–9. Kruununhaan yläasteella on noin 500 oppilasta. Kruununhaan yläasteen rehtorina toimii Jani Puurula.

## Historia
Kruununhaan yläasteen historia alkaa vuodesta 1905, jolloin Helsingin Uusi Suomalainen Tyttökoulu aloitti toimintansa Ritarikatu 3:n vuokrahuoneistossa. Koulu syntyi sortovuosien aikana demokratiapyrkimysten, suomalaiskansallisen heräämisen sekä naisasialiikkeen innoittamina. Koulu sai oman koulurakennuksen vuonna 1919 Hallituskatu 8:n vanhasta venäläisestä tyttökymnaasista. Pian muuton jälkeen koulun nimi muutettiin Helsingin Suomalaiseksi Tyttökouluksi. Vuonna 1950 koulun nimi muutettiin Kaksoistyttökouluksi ja vuonna 1956 se lyhennettiin Helsingin Tyttökouluksi.

Kesällä vuonna 1973 koulu joutui jättämään vanhan rakennuksensa Hallituskatu 8:ssa, koska Helsingin yliopisto purki rakennuksen. Koulu muutti entiseen Svenska Lyceumin rakennukseen Liisankatu 13:een. Samana vuonna päätettiin yhdistää Helsingin Tyttökoulu sekä Helsingin Tyttölukio Kruununhaan Yhteislyseoksi. Kruununhaan Yhteislyseo siirtyi vuonna 1977 peruskoulujärjestelmään. Koulu jaettiin kahteen osaan: Kruununhaan yläasteeseen sekä Kruununhaan lukioon, nykyiseen Sibelius-lukioon. Kruununhaan lukio tarvitsi käyttöönsä koko Liisankatu 13:n rakennuksen, joten Kruununhaan yläasteelle täytyi etsiä koulurakennus. Rakennukseksi päätettiin jakaa Kaisaniemen ala-asteen koulun käyttämä koulurakennus. Koululle etsittiin omaa rakennusta, ja vuonna 1980 koululle saatiinkin Onni Tarjanteen suunnittelema vuonna 1899 rakennettu rakennus.

## Opiskelu
Kruununhaan yläasteella on erityispiirteenä musiikki- sekä tanssilinja, joita toteutetaan yhteistyössä alan oppilaitosten, ennen kaikkea lähellä sijaitsevan Sibelius-lukion ja Cantores Minores -poikakuoron kanssa. Koulun opetus painottuu yleisestikin taito- ja taideaineisiin, aikaisemmin lisäksi matemaattisiin aineisiin. Koulu on mukana kansainvälisissä suunnittelu- ja kokeiluprojekteissa. Kruununhaan yläasteella on myös laaja valinnaisten aineiden tarjonta, esimerkiksi ilmaisutaito, kotitalous, eri kieliä, palloilua, käsitöitä, tietotekniikkaa ja lakitietoa.

## Lähteet
*http://www.kruuy.edu.hel.fi
Eline Berings

**Eline Berings** (s. 28. toukokuuta 1986 Gent) on belgialainen pika-aitajuoksija.

## Nuorten arvokilpailut
Berings sijoittui seitsemänneksi alle 18-vuotiaiden MM-kilpailujen 100&nbsp;metrin&nbsp;aitajuoksussa Sherbrookessa kesällä 2003. Hän voitti saman lajin junioreiden Euroopan mestaruuden Kaunasissa 2005 ajalla 13,41 s. Hän sijoittui 100 metrin aitajuoksussa neljänneksi Debrecenin alle 23-vuotiaiden EM-kilpailuissa 2007.

## Hallikilpailut
Birminghamin EM-hallikilpailuissa 2007 Berings sijoittui 60&nbsp;metrin aitajuoksussa kahdeksanneksi. Kaksi vuotta myöhemmin sisäratojen EM-kilpailuissa Torinossa hän voitti saman matkan mestaruuden Belgian ennätysajalla 7,92. Istanbulin sisäratojen MM-kilpailuissa 2012 hän oli viides ajalla 8,08. Göteborgin EM-hallikilpailuissa 2013 hän sijoittui viidenneksi ajalla 8,08. Hän karsiutui 60 metrin aitajuoksun välierissä MM-hallikilpailuissa 2008, 2010, 2014 ja 2018 sekä EM-kilpailuissa 2015 ja 2021.

## Ulkoratakilpailut
Berings karsiutui Berliinin MM-kilpailuissa 2009 100&nbsp;metrin aitajuoksun välierissä ajalla 12,94, jolla hän sivusi Hengelossa samana kesänä juoksemaansa omaa ennätystään ja samalla myös Belgian ennätystä 12,94. Hänen aikaisempi ennätyksensä oli 12,97, jonka hän juoksi Osakassa elokuussa 2007 karsiutuessaan MM-kilpailujen alkuerissä. Hän karsiutui välierissä Lontoon olympialaisissa 2012 ja alkuerissä Lontoon MM-kilpailuissa 2017.

Berings sijoittui Zürichin EM-kilpailuissa 2014 kahdeksanneksi. Hän karsiutui EM-kilpailuissa välierissä Helsingissä 2012 ja 2018 sekä alkuerissä Göteborgissa 2006 ja Barcelonassa 2010.

Berings on 162 senttimetriä pitkä ja painaa 53 kilogrammaa.

## Henkilökohtaiset ennätykset
### Ulkoradoilla

### Sisäradoilla

## Lähteet

*
### Viitteet